รัฐบาลไทย-ข่าวทำเนียบรัฐบาล-รองนายกรัฐมนตรี พลเอก ประวิตรฯ กำชับหน่วยงานเร่งช่วยเหลือบรรเทาความเดือดร้อนให้กับประชาชนที่ประสบปัญหาน้ำท่วม พร้อมเตรียมแผนการจัดสรรน้ำและการเพาะปลูกพืชฤดูแล้ง ปี 2563/64
วันพฤหัสบดีที่ 22 ตุลาคม 2563
รองนายกรัฐมนตรี พลเอก ประวิตรฯ กําชับหน่วยงานเร่งช่วยเหลือบรรเทาความเดือดร้อนให้กับประชาชนที่ประสบปัญหาน้ําท่วม พร้อมเตรียมแผนการจัดสรรน้ําและการเพาะปลูกพืชฤดูแล้ง ปี 2563/64
พลเอก ประวิตร  วงษ์สุวรรณ รองนายกรัฐมนตรี กําชับหน่วยงานเร่งช่วยเหลือบรรเทาความเดือดร้อนให้กับประชาชนที่ประสบปัญหาน้ําท่วม พร้อมเตรียมแผนการจัดสรรน้ําและการเพาะปลูกพืชฤดูแล้ง ปี 2563/64
วันนี้ (22 ต.ค.63) เวลา 10.30 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณรองนายกรัฐมนตรี เป็นประธานการประชุมคณะอนุกรรมการอํานวยการด้านการบริหารจัดการทรัพยากรน้ํา ครั้งที่ 3/2563 ร่วมกับหน่วยงานที่เกี่ยวข้อง อาทิ กรมชลประทาน กรมทรัพยากรน้ํา กรมทรัพยากรบาดาล กรมป้องกันและบรรเทาสาธารณภัย โดยมี นายสมเกียรติ ประจําวงษ์ เลขาธิการสํานักงานทรัพยากรน้ําแห่งชาติ (สนทช.) เข้าร่วมด้วย
โอกาสนี้ รองนายกรัฐมนตรี กล่าวว่าขณะนี้ประเทศไทยยังได้รับอิทธิพลจากพายุและร่องความกดอากาศต่ําส่งผลให้หลายพื้นที่ยังประสบปัญหาน้ําท่วมในปัจจุบัน จึงได้สั่งการให้หน่วยงานที่เกี่ยวข้องเร่งช่วยเหลือเพื่อบรรเทาความเดือดร้อนให้กับประชาชน และบริหารจัดการน้ําเพื่อลดผลกระทบให้กับประชาชนโดยเร็วที่สุด พร้อมทั้งยังได้สั่งการให้กองอํานวยการน้ําแห่งชาติ (กอนช.) ติดตาม เฝ้าระวังสถานการณ์น้ํา พร้อมมาตรการรับมือน้ําหลากในพื้นที่ภาคใต้ ซึ่งจะเริ่มเข้าสู่ฤดูฝนในช่วงเดือนพฤศจิกายน – ธันวาคมอย่างใกล้ชิดด้วย พร้อมกันนี้ได้เน้นย้ําทุกหน่วยงานที่ได้รับจัดสรรงบกลางเพื่อไปดําเนินงานโครงการแก้ไขปัญหาภัยแล้งที่ยังไม่ได้ดําเนินการให้เร่งรัดดําเนินการให้แล้วเสร็จโดยเร็วตามห้วงเวลาและเป้าหมายที่กําหนดไว้ และทันต่อสถานการณ์ที่จะเกิดขึ้น พร้อมทั้งให้มีการประชาสัมพันธ์สร้างการรับรู้เกี่ยวกับการวางแผนการจัดสรรน้ําในฤดูแล้ง ปี 2563/64 และมาตรการรองรับสถานการณ์ขาดแคลนน้ําให้ทุกภาคส่วนและประชาชนได้รับทราบอย่างต่อเนื่อง ทั้งเรื่องของการกําหนดปริมาณน้ําในการจัดสรรน้ําในฤดูแล้งให้ชัดเจนและควบคุมน้ําให้เป็นไปตามที่ต้องการ โดยมอบหมายให้กระทรวงมหาดไทยและกระทรวงเกษตรและสหกรณ์ร่วมกันกําหนดมาตรการป้องกันการปลูกข้าวรอบ 2 ไม่ให้เกินกว่าเป้าหมายที่กําหนดไว้ เพื่อให้การจัดการเป็นไปอย่างมีประสิทธิภาพและเกิดประโยชน์สูงสุด
ทั้งนี้ ที่ประชุมมีมติเห็นชอบแผนการจัดสรรน้ําและการเพาะปลูกพืชฤดูแล้ง ปี 2563/64 (1 พ.ย. 63 - 30 เม.ย. 64) ซึ่งสอดคล้องกับปริมาณน้ําต้นทุนตามลําดับความสําคัญของกิจกรรมการใช้น้ํา ได้แก่ 1.เพื่ออุปโภค-บริโภค 2.รักษาระบบนิเวศ 3.เพื่อการเกษตรกรรม และ 4.เพื่อการอุตสาหกรรม โดยจากการประเมินปริมาณน้ําต้นทุน (ณ วันที่ 1 พฤศจิกายน 2563) พบว่า จะมีปริมาณน้ําใช้การทั้งประเทศ จํานวน 41,879 ล้านลูกบาศก์เมตร (ลบ.ม.) สามารถนํามาจัดสรรน้ําในฤดูแล้ง ปี 2563/64 ทั้งประเทศ รวม 22,847 ล้านลบ.ม. ที่เหลือเป็นปริมาณน้ําสํารองน้ําไว้ใช้ในช่วงต้นฤดูฝนระหว่างเดือนพฤษภาคมถึงกรกฎาคม 2564 จํานวน 19,032 ล้าน ลบ.ม.
พร้อมมีมติเห็นชอบ 9 มาตรการหลักรับรองสถานการณ์ขาดแคลนน้ําก่อนเข้าสู่ฤดูแล้ง โดยเน้นจัดการน้ําให้สมดุลระหว่างน้ําต้นทุน และความต้องการใช้น้ํา พร้อมทั้งให้มีการติดตามประเมินผลและสร้างการรับรู้ให้ทุกภาคส่วนต่อเนื่อง โดยมีหน่วยงานเจ้าภาพหลักรับผิดชอบชัดเจน ได้แก่ 1.เร่งเก็บกักน้ําไว้ในแหล่งน้ําต่าง ๆ ก่อนสิ้นสุดฤดูฝน 2.จัดหาแหล่งสํารองน้ําดิบในพื้นที่เสี่ยงขาดแคลนน้ํา พร้อมวางแผนวางท่อน้ําประปาจากการประปาส่วนภูมิภาคสาขาข้างเคียง และแผนรับน้ําดิบจากอ่างเก็บน้ําโดยตรง 3.ปฏิบัติการเติมน้ําให้กับแหล่งน้ําในพื้นที่เกษตรและพื้นที่เสี่ยงขาดแคลนน้ํา 4. กําหนดปริมาณน้ําจัดสรรในฤดูแล้งที่ชัดเจน มีการติดตามกํากับให้เป็นไปตามแผน เพื่อไม่ให้เกิดผลกระทบการขาดแคลนน้ําด้านอุปโภคบริโภค พร้อมจัดทําทะเบียนผู้ใช้น้ํา 5.เฝ้าระวังคุณภาพน้ําในแม่น้ําสายหลัก สายรอง 6.วางแผนการเพาะปลูกพืชฤดูแล้งที่ชัดเจน รวมถึงมาตรการควบคุมการสูบน้ํา การแย่งน้ํา กรณีไม่อาจสนับสนุนน้ําเพื่อการเกษตรได้ให้มีการกําหนดมาตรการเยียวยาผลกระทบที่รวดเร็วและชัดเจน 7.ส่งเสริมให้ภาคอุตสาหกรรมใช้ระบบ 3R เพื่อให้เกิดการใช้น้ําอย่างคุ้มค่า 8.ติดตามประเมินผลการใช้น้ําให้เป็นไปตามแผนที่กําหนดไว้ และ 9.สร้างการรับรู้สถานการณ์น้ําและแผนการจัดสรรน้ําอย่างต่อเนื่อง ให้ทุกภาคส่วนเกิดความร่วมมือในการใช้น้ําอย่างประหยัด
-----------------
กลุ่มประชาสัมพันธ์และเผยแพร่ สํานักโฆษก